Trenčianska dvanástka

Trenčianska dvanástka je slovenská dychová hudba.

História 
Začiatky dychovej hudby Trenčianska dvanástka sa datujú od roku 1910, kedy bola založená v Trenčianskych Stankovciach prvá dychová hudba. Kapela v roku 1964 bola nazvaná: Stankovská dvanástka a následne sa prepracovala medzi popredné dychové kapely na Slovensku. Dlhé roky kapelu viedol kapelník Ivan Dobiáš. Od roku 1979 sa kapela presťahovala do Trenčína, zriaďovateľom bol Závodný Klub ROH, Odevné závody Trenčín a premenovala sa na Trenčianska dvanástka. Počas svojho pôsobenia nahrala mnoho rozhlasových a televíznych zábavných programov. Taktiež nahrala 11. titulov zvukových nosičov MC, LP, CD v rôznych hudobných vydavateľstvách: OPUS Bratislava-ČSSR, Slovenský rozhlas Bratislava, A.L.I. RECORDS Bratislava, APLAUS Křenovice. Kapela precestovala takmer celú Európu, v bývalom Sovietskom Zväze bola 2x. V roku 1990 absolvovala turné za morom v Spojených štátoch Amerických. V minulosti kapelu viedol kapelník p. Ľubomír Kadlečík hráč na klarinet Es. Dychová hudba Trenčianska dvanástka má bohatý repertoár skladieb svojich autorov a aranžérov ktoré ju preslávili doma i v zahraničí: Ivan Dobiáš a Ľubomír Krátky. Taktiež hrá skladby Českých a Moravských autorov. Kapela v súčasnosti pôsobí v Kultúrnom dome v Trenčianskej Turnej. Od roku 2002 ju vedie kapelník a manažér Jozef Vitko hráč na Barytón C. Na vystúpeniach znejú pôvodné ale aj nové skladby z pera súčasných hrajúcich členov, muzikantov v Trenčianskej dvanástke. Menovite Jozef Vitko,  kapelník a Anton Martinák hráč na krídlovku B., ktorý je dlhoročným členom Slovenského ochranného zväzu autorského a členom Združenia skladateľov dychovej hudby. V kapele sa za tie roky vystriedalo mnoho výborných muzikantov, ktorí rozdávali a súčasne rozdávajú radosť svojim poslucháčom po celom Slovensku, v zahraničí na rôznych kultúrnych a spoločenských podujatiach.

Diskografia 
 Pod Inovcom, pod tým kopcom, Opus 9117 1650, 1985, MC, LP, CD
 Blasmusik Aus Der Slowakei, Opus 9153 1976, 1987, CD, Malokarpatská kapela, Stupavanka, Trenčianska dvanástka
 Vŕšok, dolina, pekná rovina, Opus 91 2271-1 311, 1991, MC, LP
 Nad Trenčínom, 1993, MC,  
 V Trenčíne na vŕšku, 1994, CD
 Trenčianská kapela Vám hrá, 1994, MC,
 Skadiaľs Slovák, RB Radio Bratislava RB 0128-2331, 1997, MC, CD
 Cestička kamením, 1999, MC, CD
 Trenčianska dvanástka - Výber , RB Radio Bratislava RB 0231 4331, 2000, MC,CD
 Trenčianska dvanástka a jej hostia, A.L.I. Records, AI 0114.2, 2002, MC, CD
 Dychovka krásna, dychovka moja, 2004, CD, 11. Naj slovenských dychoviek - Skaličané, Záhorienka, Májovanka, Trenčianska dvanástka, Dubovanka, Vlčovanka, Drietomanka, Bučkovanka, Lapášanka, Križovianka, Močenčanka.

Súčasné obsadenie kapely 

 Ľubomír KADLEČÍK ~ Klarinet Es.
 Peter STRAKA ~ Klarinet B.
 Anton MARTINÁK ~ Krídlovka B.
 Marián TRAUTENBERGER ~ Krídlovka B.
 Šimon MOKRÝ ~ Trúbka B. obligát
 Libor BOROT ~ Tenor B.
 Jozef VITKO ~ Barytón C. // Kapelník - Manažér
 Adrián MIKUŠ ~ Pozauna C. melodický
 Jozef JANČUŠKA ~ Trúbka B. doprovod
 Dušan PAPP ~ Bass B.
 Ján STAŇO ~ Bicie
 Laura GABRHELOVÁ ~ Spev Alt
 Timea KAŠLÍKOVÁ ~ Spev Soprán
 Ľubomír LIŠKA ~ Spev Tenor / Moderátor

Referencie

Externé odkazy 
 https://dh-trencianska-dvanastka-sk.webnode.sk/ – Oficiálna Web stránka
 https://notovy-archiv-skladieb-am.webnode.sk/ - Oficiálna Web stránka 

Slovenské dychové kapely a orchestre
Kultúra v Trenčíne